Dvaja šľachtici veronskí

Dvaja šľachtici veronskí alebo Dvaja veronskí šľachtici () je komédia anglického dramatika Williama Shakespearea. Dátum vzniku približne v rokoch 1590 až 1591.

Shakespearova ranná komédia vypovedá o konflikte lásky a priateľstve. Prvýkrát sa  objavuje postava v prestrojení (cross dressing) v situácii, keď ženská postava hraná v Shakespearovej dobe vždy chlapcom, sa prezlieka (Júlia za Sebastiána) za  muža.

Komédia  vyniká absurdným humorom, o ktorý sa postarala dvojica sluhov: Frčko (orig.: Speed, slov.: Ľ.Feldek), Podpich (orig.: Launce, slov.: Ľ.Feldek)

Podpich  (orig.: Launce, slov.: Ľ.Feldek), Proteov sluha:

Ja som iba  obyčajný hlupák, ale toľko rozumu mám, aby som poznal, že môj pán je pekný pľuhavec. Ale na tom nezáleží, keď zostane pľuhavcom iba v láske. Nikto na svete  netuší, že ja som zamilovaný. Beztak však, ja som zamilovaný. Ale ani párom  koní zo mňa nedostanete, do koho som zamilovaný. Beztak však, ja vám môžem  povedať, že je to ženská. Ale kto je tá ženská, to radšej neprezradím ani  sebe. Beztak však, ja vám  môžem  povedať, že je to čeľadnica od kráv. Úplne nevinná čeľadnica to teda nie je,  pretože už má niečo za sebou. Beztak  však, trochu čeľadnica je, pretože má niečo  pred sebou a k tomu má pána, ktorému slúži ako čeľadnica. Oddaná  dokáže byť ako kokeršpaniel, čo je na obyčajnú kresťanku priveľa. (vytiahne  papier) Tu mám inventár jej predností...

Názov je z prvého fóliového vydania z roku 1623.

Miesto deja: Verona, Miláno

Jazyk: próza 20%, verš 80%, (z toho rýmovaný verš 20%)

Obsadenie 

 Valentín a Proteus – dvaja šľachtici a priatelia
 Antonio – otec Protea
 Silvia – Antoniova milá, Vojvodova dcéra
 Júlia – Proteova milá,  prezlečená za chlapca Sebastiána
 Vojvoda – otec Silvie
 Eglamour – pomocník Silvie pri úteku
 Turio – Silviín nápadník
 Frčko  (orig.: Speed, slov.: Ľ.Feldek)– Valentínov sluha a klaun
 Podpich  (orig.: Launce, slov.: Ľ.Feldek) – Proteov sluha a klaun
 Lucetta –  komorná Júlie
sluhovia,  hudobníci, zbojníci

Hlavné postavy 

 Valentín –  mladý šľachtic túžiaci  po rozšírení  obzorov  prehovára priateľa, zaľúbeného Protea, aby nestrácal čas,  navzdory láske. Skôr, než stihne uskutočniť svoje  plány v Miláne, zamiluje sa do  Vojvodovej dcéry Silvie, s ktorou naplánuje útek. Zradený  a vyhostený  pridá sa k zbojníkom. Náhoda mu vháňa do  náručia milovanú Silviu, ktorú ochráni pred odmietnutým Proteom.
 Proteus –  zamilovaný  zanecháva Júliu vo Verone.  Pred odchodom si sľúbia vernosť a vymenia si prstene. Po príchode do Milána sa  Proteus nešťastne zaľúbi do Silvie, ktorá ním opovrhuje, kvôli zradenej Júlii.  Bezhlavo  ju napadne po ceste, na ktorú sa vydala za svojou jedinou láskou, v doprovode  priateľa Eglamoura. Valentín ju vytrháva z náručia  Protea, ktorý v zúfalstve prosí priateľa o odpustenie.
 Vojvoda –  dúfajúc, že sa dcéra vydá za zámožného Turia, prekazí  zaľúbencom útek a vyženie Valentína z mesta.  Pri hľadaní dcéry sa pripletie k incidentu, ktorý rozhodne  o budúcnosti zaľúbencov.
 Silvia – cnostná dcéra Vojvodu a verná milá Valentína, obviňujúca Protea zo sukničkárstva
 Turio –  zámožný a odstrčený  Silviin  nápadník
 Júlia –  mladá žena hľadajúca lásku, o ktorú predčasne prišla, hnaná túžbou  a v prestrojení za chlapca Sebastiána, nachádza Protea v ľúbostnom  tokaní. Vo svojej výprave pokračuje a neústupne jatrí svoje predstavy o láske.

Referencie

Literatúra 
 SHAKESPEARE, William. Dílo. Překlad Martin Hilský. Vyd. 1. Praha: Academia, 2011. 1677 s. ISBN 978-80-200-1903-5

Iné projekty 

 
Divadelné hry Williama Shakespeara